OpenLLM-France/wikimedia huggingface dataset:
# Rousetins

Els rousetins (Rousettinae) són una subfamília de ratpenats que viuen al Vell Món, des d'Àfrica fins al sud-est asiàtic, passant per Madagascar i diversos arxipèlags de l'oceà Índic. La seva dieta es compon principalment de fruita o nèctar, segons l'espècie. Els rousetins frugívors han desenvolupat adaptacions que els permeten viure a llocs on hi ha poca fruita madura.
Espècies vivents de megaquiròpters :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Subfamília Nyctimeninae :
Subfamília Cynopterinae :
Subfamília Harpyionycterinae :
Subfamília Macroglossusinae :
Subfamília Pteropodinae :
Subfamília Rousettinae :
Subfamília Epomophorinae :
# María Guerrero

María Ana de Jesús Guerrero Torija (Madrid, 17 d'abril de 1867 - 23 de gener de 1928) va ser una actriu espanyola.

## Biografia

Es va educar al Colegio de San Luis de los Franceses de Madrid, a partir de 1885, estudià art dramàtic sota l'actriu Teodora Lamadrid (hi ha un carrer a Barcelona amb el nom d'aquesta). Va debutar el 28 d'octubre de 1885 amb l'obra Sin familia, de Miguel Echegaray al Teatro de la Comedia de Madrid.
Des de 1890, ja com a primera actriu del Teatro Español, actuà amb obres clàssiques i de José Echegaray amb gran èxit. Amplià estudis a París amb l'actor i director Benoît-Constant Coquelin el 1891.
El 1895, coincidí sobre l'escenari amb l'actriu Sarah Bernhardt interpretant en francès L'Esfinx. El 10 de gener de 1895 es va casar amb l'actor i Gran d'Espanya, Fernando Díaz de Mendoza amb qui establí la seva pròpia companyia teatral. En aquesta companyia es van representar obres de: María Fernanda Ladrón de Guevara, Catalina Bárcena, María Cancio, Emilio Thuillier, Elena Salvador, Josefina Blanco, Emilio Mesejo, Felipe Carsi, Alfredo Cirera, Hortensia Gelabert, Pedro Codina, Luis Medrano, etc.
Rere el naixement dels seus fills (Luis Fernando, 5-3-1897 i Carlos Fernando, 4-9-1898), el 1899 inicià una gira per Amèrica del Sud i després altres gires a França, Bèlgica i Itàlia.
Al llarg de la seva carrera va estrenar obres de premis Nobel com Jacinto Benavente i José de Echegaray, així com de Benito Pérez Galdós, Eduardo Marquina, Valle-Inclán o dels Germans Álvarez Quintero.
Existeix a Madrid una sala de teatre que porta el seu nom: el Teatro María Guerrero, que fins a l'any 1931 es deia, Teatro de la Princesa. El María Guerrero és una seu del Centro Dramático Nacional.
Va impedir el casament del seu fill Luis Fernando amb l'actriu Carola Fernán Gómez, de qui va néixer Fernando Fernán Gómez, fill que mai va ésser reconegut. Posteriorment, Luis Fernando es va casar amb María Guerrero López, una neboda de l'actriu. Va morir a conseqüència d'una atac d'urèmia.
Està enterrada al Cementiri de l'Almudena de Madrid.

## Premis i reconeixements

* Filla Predilecta de Madrid (1922).
* Gran Cruz de Alfonso XII (1922)

## Vegeu també

* L'actriu Maria Guerrero com «La dama boba», quadre de Sorolla

## Referències

* ↑ Fallecimiento de doña María Guerrero
* ↑ Campal Fernández, José Luis. «Cronología de María Guerrero». La ratonera. Revista asturiana de teatro, 27-06-2012. Arxivat de l'original el 2012-06-27. [Consulta: 19 abril 2020].
* ↑ «María Guerrero | enciclopedia.cat». [Consulta: 13 desembre 2022].
# Aleksàndrovski (Krasnodar)

Aleksàndrovski - Александровский (rus) - és un khútor del krai de Krasnodar, a Rússia. Es troba a la vora del riu Zelentxuk Vtoroi, afluent del riu Kuban, a 29 km a l'est d'Ust-Labinsk i a 88 km al nord-est de Krasnodar, la capital.
Pertanyen a aquest municipi els khútors de Krasni, Neielinski, Novonikolàievka, Piatikhatski, Semiónovka, Soglasni i Finoguenovski.
# Varaix

Varaix (en ucraïnès i en rus Вараш), des del 1977 fins al 2016 Kuznetsovsk (en ucraïnès Кузнецо́вськ) és una ciutat de la província de Rivne, Ucraïna. El 2021 tenia 42.126 habitants.

## Referències

* ↑ «Рада перейменувала Дніпродзержинськ на Кам'янське» (en ucraïnès). Українські Національні Новини, 19-05-2016.
# Bàdminton als Jocs Olímpics d'estiu de 2016

Als Jocs Olímpics d'Estiu de 2016, realitzats a la ciutat de Rio de Janeiro (Brasil), es disputaran cinc proves de bàdminton, dues en categoria masculina, dues en categoria femenina i una en categoria mixta.
Les proves es realitzaran entre els dies 11 i 20 d'agost al pavelló de Riocentro.

## Calendari

| P | Preliminars | R | Primera ronda | ¼ | Quarts de final | ½ | Semifinals | F | Final |
| Data → | Dj 11 | Dj 11 | Dj 11 | Dv 12 | Dv 12 | Dv 12 | Ds 13 | Ds 13 | Ds 13 | Dg 14 | Dg 14 | Dg 14 | Dl 15 | Dl 15 | Dm 16 | Dm 16 | Dc 17 | Dc 17 | Dj 18 | Dj 18 | Dv 19 | Dv 19 | Ds 20 | Ds 20 |
| Prova ↓ | M | T | N | M | T | N | M | T | N | M | T | N | M | N | M | N | M | N | M | N | M | N | M | N |
| Individual masculí | P | P | P | P | P | P | P | P | P | P | P | | R | R | | | ¼ | | | | ½ | | F | |
| Dobles masculins | P | P | P | P | P | P | P | P | P | | | | ¼ | | ½ | | | | F | | F | | | |
| Individual femení | P | P | P | P | P | P | P | P | P | P | P | P | | R | | ¼ | | | ½ | | F | | | |
| Dobles femenins | P | P | P | P | P | P | P | P | P | | | | ¼ | | ½ | | | | F | | | | | |
| Dobles mixts | P | P | P | P | P | P | P | P | | | | ¼ | | ½ | | F | F | | | | | | | |

## Resum de medalles
### Categoria masculina

| Proves | Or | Plata | Bronze |
| Individual detalls | Chen Long (CHN) | Lee Chong Wei (MAS) | Viktor Axelsen (DEN) |
| Dobles detalls | R.P. de la XinaFu Haifeng Zhang Nan | MalàisiaGoh V Shem Tan Wee Kiong | Regne UnitChris Langridge Marcus Ellis |

### Categoria femenina

| Proves | Or | Plata | Bronze |
| Individual detalls | Carolina Marín (ESP) | P.V. Sindhu (IND) | Nozomi Okuhara (JPN) |
| Dobles detalls | JapóMisaki Matsutomo Ayaka Takahashi | DinamarcaChristinna Pedersen Kamilla Rytter Juhl | Corea del SudJung Kyung-eun Shin Seung-chan |

### Categoria mixta

| Proves | Or | Plata | Bronze |
| Dobles detalls | IndonèsiaTontowi Ahmad Lilyana Natsir | MalàisiaChan Peng Soon Goh Liu Ying | R.P. de la XinaZhang Nan Zhao Yunlei |

## Medaller

| Posició | País | Or | Plata | Bronze | Total |
| 1 | R.P. de la Xina | 2 | 0 | 1 | 3 |
| 2 | Japó | 1 | 0 | 1 | 2 |
| 3 | Indonèsia | 1 | 0 | 0 | 1 |
| 3 | Espanya | 1 | 0 | 0 | 1 |
| 5 | Malàisia | 0 | 3 | 0 | 3 |
| 6 | Dinamarca | 0 | 1 | 1 | 2 |
| 7 | Índia | 0 | 1 | 0 | 1 |
| 8 | Corea del Sud | 0 | 0 | 1 | 1 |
| 8 | Regne Unit | 0 | 0 | 1 | 1 |
| Total | Total | 5 | 5 | 5 | 15 |

## Enllaços externs

* (castellà) www.rio2016.com - bàdminton Arxivat 2016-08-06 a Wayback Machine.
# Élie Chouraqui

Élie Chouraqui (3 de juliol del 1950, París) és un escriptor, director, productor i guionista franco-israelià.
Després d'una carrera prometedora d'esportista fa el seu debut al cinema als anys 1970 com assistent de Claude Lelouch. Va realitzar les comèdies Paroles et musique, Qu'est-ce qui fait courir David ?, Les Marmottes, el thriller Man on Fire, el road movie Miss Missouri i drames com ara Mon premier amour, Les flors d'en Harrison, Ô Jérusalem. Va col·laborar sovint amb Anouk Aimée.

## Biografia

Elie Chouraqui va néixer al 19è districte de París com fill dels negociants en vi Yvette Benhamou i Jacques Chouraqui, jueus d'origen algerià que van tenir quatre fills. Res no presagiava una carrera artística.
Va estudiar les humanitats clàssiques, el dret, però ràpidament va abandonar el barri universitari del Quartier Latin que troba un ambit obtús que seria «angoixant, tancat, que dona només esperança a aquelles persones els pares de les quals s'havien trobat als mateixos bancs».
Des de jove, el volei va ser la seva primera passió. Després del servei militar esdevé «per accident» jugador internacional de voleibol i capità de l'èquip de França amb qui va participar més de 112 vegades en la Copa d'Europa i els Campionats del Món a les temporades de 1969 i 1970.
El 1971 es troba com assistent amb Claude Lelouch durant el rodatge de Smic, Smac, Smoc a La Ciutat i descobreix la seva vocació cinematogràfica. Es troba davant el dilema esport o cinema, com que les dues carreres no es poden combinar. Finalment opta pel cinema. Considera Lelouch com son pare espiritual.

## Referències

* ↑ 324cat. «Dues visions sobre la guerra dels Balcans». TV3 Notícies. CCMA, 22-05-2001. [Consulta: 7 agost 2019].
* ↑ «Scott Glenn Plays a Former Cia Agent who Guards a Girl» (en anglès). Philadelphia Inquirer, 09-11-1987.
* ↑ Who's Who in France, dictionnaire biographique, 1992-199 (en francès). París: Éditions Jacques Lafitte, 1992, p. 1752.
* ↑ «Elie Chouraqui» (en francès). Studio International. Arxivat de l'original el 2019-08-07. [Consulta: 7 agost 2019].
* 1 2 3 Battistella, Maxime. «Jeux Olympiques : Elie Chouraqui (France Télévisions) : "J'ai été international de volley-ball"» (en francès). Télé-Loisirs, 07-08-2016. [Consulta: 7 agost 2019].
* ↑ «Volleyeurs sélectionnés A -1944 à 2003 - liste FFVB» (en francès). L'Association des Internationaux Français de Volley Ball, edició 2003. [Consulta: 7 agost 2019].
* ↑ Guyard, Bertrand «Chouraqui célèbre le duo Claude Lelouch-Francis Lai» (en francès). Le Figaro, 13-05-2014.
# Camp de Daroca

El Camp de Daroca és una de les comarques de l'Aragó.
Els municipis que formen part d'aquesta comarca són: Acered, Aldehuela de Liestos, Anento, Atea, Badules, Balconchán, Berrueco, Cerveruela, Cubel, Las Cuerlas, Daroca, Fombuena, Gallocanta, Herrera de los Navarros, Langa del Castillo, Lechón, Luesma, Mainar, Manchones, Murero, Nombrevilla, Orcajo, Retascón, Romanos, Santed, Torralba de los Frailes, Torralbilla, Used, Valdehorna, Val de San Martín, Villadoz, Villanueva de Jiloca, Villar de los Navarros, Villarreal de Huerva i Villarroya del Campo.

## Enllaços externs

* Web oficial Arxivat 2016-10-21 a Wayback Machine.
# Electrek

Electrek és un lloc web de notícies nord-americà dedicat al transport elèctric i energia sostenible. Electrek is known for its extensive, positive coverage of electric transportation in general and Tesla specifically. Their positive coverage of Tesla has been criticized by some automotive journalists. Els seus autors principals van revelar la propietat de les accions de Tesla, els beneficis significatius de les referències de Tesla i la propietat dels cotxes de Tesla. El propietari, Seth Weintraub, també va revelar una venda gairebé total d'accions de Tesla el 14 de gener de 2020.

## Referències

* 1 2 «About - Electrek». .
* ↑ Niedermeyer, Edward. «The Truth Behind Electrek's Shady Alliance with Tesla». The Drive, 29-06-2018. [Consulta: 3 gener 2020].
* ↑ Roy, Alex. «The Dangerous Difference Between Electrek, Journalism, and Truth». The Drive, 18-06-2018. [Consulta: 3 gener 2020].
* ↑ «After the Referrals Scandal Goes International, Fred Lambert Doubles Down» (en anglès americà). The Truth About Cars, 05-10-2017. [Consulta: 3 gener 2020].
* ↑ Burke, Katie «Electrek faces criticism for giving readers Tesla discount codes». , 04-10-2017.
* ↑ «Seth Weintraub Tweet» (en anglès americà). Twitter, 14-01-2020. [Consulta: 24 gener 2020].
# Bàrman

Bàrman de l'anglès (home de la barra) és la persona que aten els clients en la barra d'un bar, pub o local d'oci. El significat de la paraula, però, està envoltat de certa controvèrsia en diferents llocs. En anglès, s'utilitza la paraula Bartender per a designar a qualsevol persona que està darrere de la barra. En algunes zones del Regne Unit s'ha començat a substituir la paraula per barstaff (personal de barra). A Espanya algú darrere d'una barra pot ser considerat cambrer, de manera que bàrman es refereix a un cambrer expert o un cambrer que està sempre darrere de la barra i que no atén taules.

## Bàrman de locals distingit

Els bàrmans saben combinar begudes per a elaborar còctels, coneixen els sabors dels diferents alcohols i les seves graduacions. Saben preparar diferents classes de cafès especials i coneixen tots els detalls del funcionament d'una barra. Generalment, el bàrman coneix i domina els protocols de comportament, i en locals de categoria, fa ús de maneres exquisides en el tracte amb el client. En zones turístiques poden parlar més d'un idioma. Un bàrman té com a mínim un ajudant al seu càrrec, un llibre de cocteleria i equipament cocteler en la seva zona de treball.
En alguns locals, la clientela pot tenir un compte, que en anglès s'anomena To run a tab. El bàrman s'encarrega de gestionar les consumicions per quan el client desitgi pagar.
Depenent de l'establiment, el bàrman pot ser considerat simplement l'empleat que serveix les begudes, encara que hi ha bars i pubs on la figura del bàrman és part de l'atracció per la varietat dels seus combinats i l'espectacle que organitzen (en anglès, flair bartending) que pot anar des de llençar ampolles i recollir-les, fer malabarismes amb aquestes o fer un espectacle sobre la barra, tot mentre preparen els combinats. Aquest tipus d'espectacles ha donat origen a diverses pel·lícules, com Cocktail o Coyote Ugly.

## Vegeu també

* Bartender (manga)
# Blabèrids

Els blabèrids (Blaberidae) són una família d'insectes de l'ordre Blattodea. Poden assolir una gran mida (més de 7 cm) i per això se les anomena paneroles gegantes.

## Algunes espècies

* Panchlora nivea
* Gromphadorhina portentosa
* Blaberus fusca

## Gèneres

| Subfamília Blaberinae Achroblatta Anchoblatta Antioquita Archimandrita Aspiduchus Cacoblatta Capucinella Cariacasia Bionoblatta Blaberus Blaptica Brachycola Byrsotria Eublaberus Glomerexis Glyptopeltis Gromphadorhina Hemiblabera Hiereoblatta Hormetica Hyporhicnoda Kemneria Lucihormetica Mesoblaberus Minablatta Mioblatta Monachoda Monastria Neorhicnoda Oxycercus Paradicta Parahormetica Petasodes Phoetalia Pseudogyna Sibylloblatta Styphon Subfamília Diplopterinae Calolampra Diploptera | Subfamília Epilamprinae Acroporoblatta Anisolampra Aptera (genus) Apsidopis Ataxigamia Audreia Blepharodera Calolamprodes Colapteroblatta Compsolampra Cyrtonotula Derocardia Dryadoblatta Elfridaia Epilampra Galiblatta Haanina Homalopteryx Litopeltis Miroblatta Molytria Morphna Nauclidas Notolampra Opisthoplatia Phlebonotus Phoraspis Pinaconota Placoblatta Poroblatta Phortioeca Pseudophoraspis Pseudoplatia Rhabdoblatta Rhicnoda Stictolampra Stictomorphna Thorax Ylangella | Subfamília Gyninae Alloblatta Evea Gyna Paraprincisaria Paraplecta Princisaria Pseudocalolampra Progonogamia Thliptoblatta Subfamília Panchlorinae Achroblatta Anchoblatta Biolleya Panchlora Pelloblatta Subfamília Panesthiinae Ancaudellia Annamoblatta Caeparia Microdina Miopanesthia Panesthia Salganea ?Dicellonotus ?Dolichosphaeria ?Hemipanesthia ?Heteroblatta ?Geoscapheus ?Macropanesthia ?Mylacrina ?Neogeoscaphus ?Parapanesthia ?Phortioecoides ?Proscratea Subfamília Oxyhaloinae Aeluropoda Ateloblatta Coleoblatta Griffiniella Gromphadorhina Heminauphoeta Henschoutedenia Jagrehnia Leucophaea Nauphoeta Oxyhaloa Pelloblatta Pronauphoeta | Subfamília Perisphaeriinae Bantua Compsagis Cyrtotria Derocalymma Ellipsica Elliptoblatta Gymnonyx Hostilia Laxta Neolaxta Perisphaeria Perisphaerus Pilema (Pronaonota) Platysilpha Poeciloblatta Pronaonota Pseudoglomeris Trichoblatta Zuluia Subfamília Pycnoscelinae Pycnoscelus Stilpnoblatta Subfamília Zetoborinae Capucina Lanxoblatta Parasphaeria Phortioeca Schizopilia Schultesia Thanatophyllum Tribonium Zetobora Zetoborella Subfamília incerta Africalolampra Apotrogia Diplopoterina Eustegasta Gynopeltis Hedaia Isoniscus Phenacisma Cryptocercus |
# Moisès de Khoren

Moisès de Khoren o també Movses Khorenatzi (en armeni Մովսես Խորենացի) va ser un historiador armeni que va viure potser al segle v. Va néixer cap al 410, devia morir al voltant del 490.
Va ser, segons la tradició i alguns especialistes, poeta, historiador sobre el segle v, escriptor d'himnes i gramàtic. Alguns especialistes, basant-se en la seva obra, creuen, però, que hauria viscut en un període posterior, entre els segles VII i IX. Les seves dates biogràfiques són encara objecte d'una polèmica oberta.
No se sap on era Khoren, el seu lloc de naixença, però s'ha posat que podria ser a la regió de Taron. A la seva obra es presenta com a deixeble de Mesrop d'Armènia i de Sant Sahak, i diu que va anar a estudiar a l'estranger. Va visitar Edessa i Palestina abans d'instal·lar-se a Alexandria. Després va visitar Roma, Atenes i Constantinoble abans de tornar a Armènia cap a l'any 440. Amb més de seixanta anys, va ser anomenat bisbe. Al final de la seva vida va escriure l'obra més important i va morir cap a l'any 490.
La seva obra principal, Història d'Armènia, es diferencia dels escrits d'altres historiadors armenis contemporanis o anteriors perquè incorpora les tradicions orals de l'Armènia pagana i rastreja la història del país des dels seus orígens fins al segle V. A Moisès se li ha atorgat el títol de "pare de la història armènia". Aquesta Història conté notícies posteriors a la data suposada de la seva mort, i per això es creu de devia viure en una època posterior a la que en principi s'havia establert.

## Referències

* ↑ Hacikyan, Agop J. The heritage of Armenian literature. Volume II, From the sixth to the eighteenth century. Detroit: Wayne State University Press, 2002, p. 305-306, 309. ISBN 9780814330234.

## Bibliografia

* Britannica.com
# Alessandra Sensini

Alessandra Sensini (Grosseto, Itàlia 1970) és una regatista de vela esportiva italiana, especialitzada en windsurf, i guanyadora de 4 medalles olímpiques.

## Biografia

Va néixer el 26 de gener de 1970 a la ciutat de Grosseto, població situada al sud de la regió de la Toscana.

## Carrera esportiva

Va participar, als 22 anys, en els Jocs Olímpics d'Estiu de 1992 celebrats a Barcelona, on finalitzà en setena posició en la prova femenina de windsurf. En els Jocs Olímpics d'Estiu de 1996 realitzats a Atlanta (Estats Units) aconseguí guanyar la medalla de bronze en aquesta prova, metall que es transformà en medalla d'or en els Jocs Olímpics d'Estiu de 2000 realitzats a Sydney (Austràlia). En els Jocs Olímpics d'Estiu de 2004 realitzats a Atenes (Grècia) aconseguí guanyar altre cop la medalla de bronze, i en els Jocs Olímpics d'Estiu de 2008 realitzats a Pequín (Xina) aconseguí guanyar, als 38 anys, la medalla de plata.
Al llarg de la seva carrera ha guanyat 5 medalles en el Campionat del Món de vela, destacant les medalles d'or dels anys 2000, 2004 i 2006. En el Campionat d'Europa de vela ha aconseguit 7 medalles, destacant els ors de 1997, 2001 i 2003. També ha aconseguit dues victòries en els Jocs del Mediterrani els anys 1997 i 2001.

## Enllaços externs

* (italià) Portal personal
# Camp de Sant Pere (l'Estany)

El Camp de Sant Pere és un paratge del terme municipal de l'Estany, a la comarca del Moianès.
Està situat a la part central del terme municipal, al costat de llevant del poble de l'Estany i en el de ponent de la Serreta. És a migdia del Molí del Grau i de la casa de Betlem. Es troba al nord-est de l'Estany de l'Estany i al sud-est de les Saleres del Grau.

## Enllaços externs

* El Camp de Sant Pere en el seu entorn, a l'Institut Cartogràfic de Catalunya
# Estèla e Sant Cirici

Estela Sant Cirici (en francès Étoile-Saint-Cyrice) és un municipi francès situat al departament dels Alts Alps i a la regió de Provença – Alps – Costa Blava.

## Demografia

Evolució demogràfica :
| 1831 | 1962 | 1968 | 1975 | 1982 | 1990 | 1999 | 2006 | 2016 |
| 190 | 36 | 39 | 29 | 20 | 28 | 31 | 34 | 31 |
| Des de 1962: població sense dobles comptes |||||||||

## Administració

Llista d'alcaldes :
| Període | Identitat | Partit |
| 2001-2014 | Pierre-Yves Bochaton | |
| 2014- | Paul Jove | |

## Referències

* ↑ Toponymie Occitane e Senhalizacion bilingüa. Actas del Congrés d'Aush, 2007, publicat pel CROM, mapa aparegut a la pàgina 77
# Békés Megyei Jókai Színház

El Békés Megyei Jókai Színház (Teatre Jókai del Comtat de Békés) és un teatre situat a la ciutat de Békéscsaba, capital de Békés, (Hongria). Va ser inaugurat el 8 de març de 1879 i gaudeix d'una molt bona reputació en tot país.

## Enllaços externs

* Pàgina web del teatre
# Cicadèl·lids

Els cicadèl·lids (Cicadellidae) són una família d'hemípters auquenorrincs de la superfamília Membracoidea. Són petits insectes menjadors de plantes distribuïts a tot el món. Constitueixen una de les famílies més grans d'hemípters, amb ha almenys 20.000 espècies descrites.
Els cicadèl·lids s'alimenten de la saba d'una àmplia i variada gamma de plantes a les quals poden transmetre virus i bacteris. Algunes espècies són importants plagues agrícoles de la patata, remolatxa, poma, etc. Principalment consumeixen la vegetació, però se sap que també es dediquen a petits insectes com ara pugons.

## Subfamílies

* Acostemminae
* Agalliinae
* Aphrodinae
* Arrugadinae
* Austroagalloidinae
* Bythoniinae
* Cicadellinae
* Coelidiinae
* Deltocephalinae
* Errhomeninae
* Euacanthellinae
* Eupelicinae
* Eurymelinae
* Euscelinae
* Evacanthinae
* Evansiolinae
* Gyponinae
* Hylicinae
* Iassinae
* Idiocerinae
* Ledrinae
* Macropsinae
* Makilingiinae
* Megophthalminae
* Mileewinae
* Mukariinae
* Neobalinae
* Neocoelidiinae
* Neopsinae
* Nioniinae
* Nirvaninae
* Phereurhininae
* Selenocephalinae
* Signoretiinae
* Stegelytrinae
* Tartessinae
* Tinterominae
* Typhlocybinae
* Xestocephalinae
# Jean-Louis Schlesser

Jean-Louis Schlesser (nascut el 12 de setembre de 1948 a Nancy) és un pilot de carreres francès amb experiència tant en circuits com en ral·lis.
Va créixer al Marroc i va tornar a França per a estudiar i completar el servei militar. Va començar a competir en carreres en circuits i va compartir el Campionat de Fórmula 3 de França amb Alain Prost. El 1981, va guanyar el Campionat de Fórmula 3 d'Europa i va ser segon a les 24 Hores de Le Mans. El 1982, es va passar a la Fórmula 2.
A mitjans dels anys 1980, Schlesser va començar a participar en competicions de turismes, i va arribar a guanyar el Campionat de Superturismes de França en 1985.
En 1988, va debutar en la Fórmula 1 en el Gran Premi d'Itàlia com a substitut de Nigel Mansell en l'equip Williams, una carrera molt recordada pel fet que el mateix Schlesser va fer sortir de la pista n'Ayrton Senna en la primera chicane, a només dues voltes del final de la carrera, fent que Ferrari aconseguís el doblet a Monza poques setmanes després de la mort d'Enzo Ferrari.
En 1988, va fitxar per l'equip Sauber-Mercedes, guanyant la Supercopa d'Alemanya i finalitzant segon en el Campionat del Món de Cotxes de competició, títol que assoliria en 1989 i 1990, amb Mauro Baldi com a co-pilot. També va guanyar el Classic Masters en la Carrera de Campions de 1994.
Després d'una primera participació el 1984, Schlesser va començar el 1989 a participar regularment en el Ral·li Dakar. En 1992, va començar a dissenyar el seu propi vehicle, un buggy de tracció al darrere, amb el qual competir en el Dakar i altres raids de resistència. Va debutar amb el seu primer model, amb motor Porsche, en la Baixa Portugal 1000, i va guanyar la carrera malgrat que no tenia tracció a les quatre rodes.
Va assolir la victòria final en el Ral·li Dakar els anys 1999 i 2000, a més de guanyar el Campionat del Món de Ral·li Raids entre 1998 i 2002.

## Enllaços externs

* Pàgina oficial de Schlesser
Vencedors del Ral·li Dakar - Automòbils :
1979 - Génestier
1980 - Kottulinsky
1981 - Metge
1982 - Marreau
1983 - Ickx
1984 - Metge
1985 - Zaniroli
1986 - Metge
1987 - Vatanen
1988 - Kankkunen
1989 - Vatanen
1990 - Vatanen
1991 - Vatanen
1992 - Auriol
1993 - Saby
1994 - Lartigue
1995 - Lartigue
1996 - Lartigue
1997 - Shinozuka
1998 - Fontenay
1999 - Schlesser
2000 - Schlesser
2001 - Kleinschmidt
2002 - Masuoka
2003 - Masuoka
2004 - Peterhansel
2005 - Peterhansel
2006 - Alphand
2007 - Peterhansel
2008
2009 - De Villiers
2010 - Sainz
2011 - Al-Attiyah
2012 - Peterhansel
2013 - Peterhansel
2014 - Roma
2015 - Al-Attiyah
2016 - Peterhansel
2017 - Peterhansel
2018 - Sainz
2019 - Al-Attiyah
2020 - Sainz
2021 - Peterhansel
2022 - Al-Attiyah
2023 - Al-Attiyah
2024 - Sainz :